Държавен вестник, бр. 3, 2016 г., стр. 108

СТР.  108	
Д Ъ Р Ж А В Е Н  В Е С Т Н И К 	
БРОЙ  3
страни – членки на НАТО, СКС осъществява 
национален контрол над българските военни 
формирования, участващи в съюзната операция. 
По мисия „Подкрепа на международния мир 
и сигурност“ – за подготовка, комплектуване, 
логистичното осигуряване, развръщане, осъ-
ществяване на национален контрол (админи-
стративно управление), ротация и изтегляне на 
националните контингенти, участващи в мисии 
и операции извън територията на страната. 
По мисия „Принос към националната сигурност в 
мирно време“ – командване и управление на опре-
делените и оперативно подчинени сили и средства 
от видовете въоръжени сили и осъществяване 
на взаимодействие с местната администрация 
и с подчинени структури на министерствата и 
ведомствата. 
Организационната структура на Съвместното 
командване на силите към 2020 г. ще включва 
Командване на СКС и формирования за бойно 
осигуряване, поддръжка и подготовка.
Складовете и базите от бригада „Логистика“, 
съхраняващи излишни за въоръжените сили 
въоръжение, техника, боеприпаси и други ма-
териални ресурси, ще се разформират след ос-
вобождаването им от съхраняваните излишъци, 
като квотата от личен състав на разформираните 
складове и базите се пренасочи за осигуряване 
на изграждането и поддържането на способности 
за логистична поддръжка в бригада „Логистика“ 
и на способности за планиране и водене на съв-
местна операция от СКС и изпълнение на анга-
жиментите по поддръжка от страната домакин.
2.2. Сухопътни войски. 
Сухопътните войски комплектуват, подготвят 
и поддържат сухопътни формирования, способни 
за участие в отбраната на страната за гаранти-
ране на сигурността и териториалната є цялост 
самостоятелно или в състава на съвместни опе-
ративни сили. Поддържат в готовност и участват 
с формирования в международни операции в 
отговор на кризи извън територията на страната. 
Оказват помощ на държавната и местната власт 
по подготовка, поддръжка и защита на населени-
ето, националното стопанство и територията на 
страната за реагиране при бедствия и кризи и за 
преодоляване на последствията от тях. Оказват 
съдействие при охрана на държавната граница 
и на други стратегически обекти и в борбата с 
незаконната миграция.
За изпълнение на задачите СВ поддържат и 
развиват способности по трите мисии на въоръ-
жените сили, както следва: 
По мисия „Отбрана“ – за оперативно-такти-
ческо развръщане и отбрана на страната самос-
тоятелно и в системата за колективна отбрана, 
участие в колективни отбранителни действия 
извън територията на страната, участие в съв-
местни операции. 
По мисия „Подкрепа на международния мир и 
сигурност“ – за участие в международни опера-
ции в отговор на кризи извън територията на 
страната за гарантиране на мира и сигурността, 
участие в контрол над въоръженията и неразпро-
странението на оръжия за масово унищожаване, 
мерки за укрепване на доверието и сигурността. 
По мисия „Принос към националната сигурност 
в мирно време“ – с изградените способности до-
принасят за защитата на критичната инфраструк-
тура, подпомагат други държавни структури в 
борбата с терористични групировки и трафика 
на наркотици, хора и оръжия, оказват помощ на 
държавната и местната власт за реагиране при 
бедствия и кризи от невоенен характер.
Развитието на способностите на СВ е свър-
зано с оптимизиране на организационната им 
структура. Новите предизвикателства в страте-
гическата среда за сигурност, миграционната 
вълна и трафикът на хора и фактът, че 68 на сто 
от релефа на Република България е планински и 
полупланински тип, в това число по протежение 
на почти цялата южна и западна граница на стра-
ната, обуславят необходимостта от нарастване на 
способностите на СВ за изпълнение на задачи 
в тежки теренни и климатични условия и при 
съдействие на органите на Гранична полиция 
при охрана на държавната граница и в борбата 
с незаконната миграция.
С новата организационна структура се цели 
осигуряване на ефективно командване, управле-
ние и бойни действия в операции по гарантира-
не на сигурността и териториалната цялост на 
страната, както и привеждане на структурата 
съгласно изискванията на силите за развръщане 
с нарастваща степен на готовност. 
Организационната структура на Сухопътните 
войски към 2020 г. ще включва Командване на 
СВ, бойни формирования и формирования за 
бойно осигуряване, поддръжка и подготовка.
Развитието на способностите на СВ изисква 
създаване на условия за стартиране на основния 
инвестиционен проект „Изграждане на батальон-
ни бойни групи от състава на механизираните 
бригади“. Реализирането на този проект ще поз-
воли превъоръжаването им с нова бойна машина 
на пехотата и ще даде възможност за действия в 
пълния спектър от сухопътни операции, вклю-
чително нощем и в екстремни климатични 
условия. Едновременно с това ще се подобрят 
маневреността, огневата мощ и мобилността на 
формированията в зоната на операциите.
2.3. Военновъздушни сили. 
Военновъздушните сили (ВВС) гарантират 
въздушния суверенитет и сигурността на стра-
ната и съвместно с останалите видове въоръ-
жени сили защитават териториалната є цялост, 
участват в международни операции в отговор на 
кризи извън територията на страната и оказват 
помощ на населението при бедствия и кризи от 
невоенен характер. 
За изпълнение на задачите, произтичащи от 
трите мисии, ВВС поддържат и развиват способ-
ности, както следва: 
По мисия „Отбрана“ – за контрол на въз-
душното пространство; въздействие по обекти 
от оперативно и стратегическо значение на 
противостоящи сили; огнева поддръжка на су-
хопътните и военноморските сили; добиване на 
разузнавателна информация от въздуха; възду-
шен транспорт и десантиране на личен състав 
и товари и специални действия.